**Príloha č. 2 k ZoD**

Projektová dokumentácia pre stavebné povolenie s podrobnosťou realizačného projektu stavby: **„Využitie podzemných priestorov bývalého krytu CO pod ZŠ, Nám. mladosti 1, Žilina - Hájik“**

Rozsah prác na spracovanie projektovej dokumentácie:

- projektová dokumentácia bude riešiť využitie podzemných priestorov bývalého krytu CO pod ZŠ, Nám. Mladosti 1, Žilina – Hájik pre účely budúceho využitia plaveckých a relaxačných (wellness) priestorov,

- súčasťou projektu bude: architektúra, statika, projekt požiarnej ochrany, vykurovania, elektroinštalácie, vzduchotechniky a zdravotechniky (všetky profesie pre vydanie stavebného povolenia),

- súčasťou projektu bude aj samostatný projekt pripojenia v dostatočnej kapacite pre využitie celého objektu na verejný vodovod, kanalizáciu, elektriku, vykurovanie, vzduchotechniku a dažďovú kanalizáciu,

- súčasťou projektu bude aj dopravné riešenie pre samotný objekt – parkovacie plochy pre návštevníkov a pracovníkov,

- dokumentácia bude obsahovať všetky objekty, ktoré sú potrebné pre realizáciu stavby, výkaz výmer a rozpočet a časti PD v súlade s príslušnými normami a predpismi

- cena bude obsahovať zabezpečenie všetkých potrebných podkladov súvisiacich s vypracovaním PD,

- dodanie projektovej dokumentácie 10 x v tlačenej forme, 1 x elektronicky – PDF, DOC, XLS, DWG, vrátane rozpočtu a výkazu výmer, fotodokumentácie pôvodného stavu

- po dohode s objednávateľom projekt bude uvažovať s rozčlenením - etapizáciou projektu so zohľadnením dispozičného a funkčného riešenia objektu, na základe ktorej bude následne rozčlenený na príslušné etapy aj rozpočet a výkaz výmer

- súčasťou predmetu plnenia budú aj kladné stanoviská k PD od RÚVZ, OR HaZZ a ODI Žilina,

- dodávateľ bude pravidelne konzultovať PD s objednávateľom

- dodávateľ dodá PD v požadovanom množstve a kvalite až po predchádzajúcom schválení naprojektovaného riešenia (t.j. obojstrannom odsúhlasení PD) najneskôr 10 dní pred termínom odovzdania a schválení plánovaných nákladov objednávateľom

- všetky projektové práce budú spracované v stupni pre stavebné povolenie s podrobnosťou realizačného projektu stavby,

- dodávateľ uvedie v TS predpokladaný termín realizácie diela podľa spracovanej PD (napr. počet mesiacov ...),

- cena bude obsahovať aj výkon autorského dozoru.

Podkladom pre vypracovanie projektovej dokumentácie bude štúdia vypracovaná spoločnosťou SAVE, s.r.o. v roku 2018 a uvedená štúdia upravená autorom stavby: Ing. Arch. Ľ. Kruželom.